**Ridley Scott** (s. 30. marraskuuta 1937 South Shields, Durhamin kreivikunta, Yhdistynyt kuningaskunta) on englantilainen elokuvaohjaaja ja -tuottaja. Vuonna 2003 kuningatar Elisabet löi hänet ritariksi (engl. Knight) ja hän voi käyttää arvonimeä Sir. Hän on saanut useita tunnustuksia elokuvaurastaan mm. BAFTAn (British Academy of Film and Television Arts) myöntämän Fellowship palkinnon elämäntyöstä vuonna 2018. Televisiolle tehdyistä dokumenteistaan hän on saanut kaksi Primetime Emmy-palkintoa ja yhden Golden Globe-palkinnon.

Perhe ja koulutus
-----------------

Ridley Scottin vanhemmat olivat Elizabeth Williams ja eversti Francis Percy Scott.  Hänen isosetänsä Dixon Scott oli elokuvateatteriketjutoiminnan edelläkävijä, joka avasi monia elokuvateattereita Tynesiden ympäristöön. Yksi hänen elokuvateattereistaan, Tyneside Cinema toimii edelleen Newcastlessa ja on Yhdistyneen kuningaskunnan viimeinen jäljellä oleva uutiselokuvia esittävä elokuvateatteri. 

Kaksi vuotta ennen toisen maailmansodan alkamista syntynyt Scott kasvoi sotilasperheessä. Hänen isänsä, joka oli Royal Engineers pioneerijoukkojen upseeri, oli poissa suurimman osan pojan lapsuudesta. Vanhempi veli Frank (1935–1980) liittyi jo nuorena kauppalaivastoon, kun Ridley oli vielä koululainen ja veljekset olivat vain vähän tekemisissä keskenään. Perhe muutti usein: he asuivat Cumberlandissa sekä muilla alueilla Englannissa, Walesissa ja Saksassa. Sodan jälkeen perhe muutti takaisin Durhamin piirikuntaan ja asettui lopulta Teessideen. Perheessä oli kolme poikaa, jotka äiti kasvatti yksin tiukkaan kuriin. Scottin elokuvien vahvat naishahmot ovat saaneet vaikutteensa Elizabeth Scottista.

Ridleyn kiinnostus tieteiskirjallisuuteen syttyi hänen lukiessaan H. G. Wellsin romaaneja lapsena. Hän sai vaikutteita myös tieteiselokuvista, kuten *’Se’ toisesta maailmasta*, *Päivä jona maailma pysähtyi* (1951) ja *Yön pedot*. Hän sanoi, että nämä elokuvat "liikauttivat minussa jotakin". Vasta Stanley Kubrickin elokuva 2001: Avaruusseikkailu kiinnitti täysin hänen huomionsa: "Kun näin sen elokuvan, tiesin mitä voisin tehdä".

Hän kävi koulua Grangefield Grammar Schoolissa Stockton-on-Teesissä ja suoritti muotoilualan tutkinnon West Hartlepool College of Arts´ssa. West Hartlepoolin teollisuusalueen maisema inspiroi myöhemmin Blade Runnerin visuaalista maailmaa. Scott sanoi: "West Hartlepoolin vieressä oli terästehtaita, joiden läpi kävelin päivittäin ja ajattelin, että ne ovat omalla tavallaan upeita ja kauniita sekä talvella että kesällä. Mitä pimeämmiksi ja pahaenteisemmiksi ne muuttuivat valon vähentyessä, sitä mielenkiintoisemmiksi ne tulivat."

Scott jatkoi opintojaan Lontoon Royal College of Artissa, osallistui ARK-lehden julkaisuun ja oli mukana yliopiston elokuvaosaston perustamisessa. Viimeistä esitystä varten hän teki mustavalkoisen lyhytelokuvan *Boy and Bicycle*, jonka pääosissa olivat nuorempi veli Tony Scott ja isä Francis Scott (elokuva on julkaistu *The Duellists* DVD:n "Extras"-osiossa). Hän suoritti Bachelor of Arts -tutkinnon Film Arts Schoolista. Hän suoritti myös maisterintutkinnon graafisessa suunnittelussa Royal College of Arts'sa ja opiskeli London International Film Schoolissa, jossa kaksi hänen hänen lyhytelokuvaansa palkittiin.

Helmikuussa 1963 Scott nimitettiin BBC:n television ajankohtaisohjelma *Tonight*'in "suunnittelijaksi". Valmistuttuaan vuonna 1963 hän sai työpaikan lavastussuunnittelija-harjoittelijana BBC:ssä, minkä jälkeen hän teki töitä suosittuun television poliisisarjaan *Z-Cars* ja tieteiskirjallisuussarjaan *Out of the Unknown.* Vuonna 1965 hän alkoi ohjata televisiosarjojen jaksoja BBC:lle.

Ura
---

Ridley Scott aloitti ohjaajan uransa 1960-luvulla ohjaamalla BBC:n televisiosarjoja. Vuonna 1967 hän aloitti mainoselokuvien tekemisen ja 1970-luvulla hän perusti Alan Parkerin, Hugh Hudsonin ja nuoremman veljensä Tony Scottin kanssa mainoselokuvien tuotantoyhtiön. Hän ohjasi kolmisen tuhatta mainosta mm. kulttimaineen saaneen *Hovis*-paahtoleipämainoksen vuonna 1973, jonka brittiyleisö äänesti suosikkimainoksekseen vuonna 2006.

Hänen ensimmäinen elokuvansa oli Napoleonin sotien aikaan 1800-luvun alkuun sijoittuva *Kaksintaistelijat* (*The Duellists*, 1977), joka palkittiin Cannes'in elokuvajuhlilla parhaana tulokkaana, ei menestynyt hyvin kaupallisesti, mutta sai Hollywoodin studiot huomaamaan Scottin. Hänen seuraava elokuvansa vuonna 1979 oli tieteiskauhuelokuva *Alien – kahdeksas matkustaja,* josta tuli valtava menestys ympäri maailmaa. Sen jälkeen hän teki vuoden verran käsikirjoitusta *Dyyni*-elokuvaan.

Ridley Scottin toinen Hollywood-elokuva, tieteiselokuva *Blade Runner* (1982), epäonnistui kaupallisesti mutta on sittemmin saanut yhä enemmän arvostusta. Nykyään *Blade Runneria* pidetään yhtenä tieteiselokuvien suurimmista kulttiklassikoista ja se on saanut lukuisia jäljittelijöitä. 

Ridley Scottin vahva taiteellinen visuaalisuus, runsaat yksityiskohdat sekä keskittyminen lavastukseen ja innovatiiviseen, atmosfääriseen valaistukseen ovat vaikuttaneet suuresti kokonaiseen elokuvantekijöiden sukupolveen. Hän pitää itse töitään taideteoksina, joiden tekoprosessi on verrattavissa romaanin kirjoittamiseen. Monet ovat suoraan kopioineet Scottin tyylin.*kenen mukaan?*

Hänet tunnetaan myös Apple Macintosh tietokoneen lanseerausmainoksesta nimeltä "1984", joka tehtiin ennennäkemättömän suurella 900 000 dollarin budjetilla vuonna 1984 George Orwellin samannimisen romaanin dystooppisessa hengessä. Tätä mainosta pidetään mainoselokuvan historian merkkipaaluna.

Ridley Scott ja hänen nuorempi veljensä Tony Scott perustivat televisio- ja elokuvatuotantoyhtiö Scott Free Productionsin vuonna 1996. Sen jälkeen kaikki hänen elokuvansa on tuotettu hänen oman tuotantoyhtiönsä alla.

Scottin historiallisen seikkailuelokuva *Gladiatorin* (2000) suuri menestys elvytti lähes kuolleen niin sanotun miekka ja sandaali -genren eli antiikin aikaan sijoittuvan seikkailuelokuvan. Vuonna 2004 Scott palasi historiallisen seikkailuspektaakkelin pariin ristiretkistä kertovalla elokuvalla *Kingdom of Heaven – Taivas maan päällä* (2004). Se ei kuitenkaan menestynyt yhtä hyvin kuin *Gladiator*.

### Menestykset ja epäonnistumiset

Vaikka monet Scottin elokuvista ovat suuresti arvostettuja, hänen urallaan on myös epäonnistumisia. *Sotilas Jane* (*G.I. Jane*, 1997) ja *Hannibal* (2001) saivat kriitikoilta huonon vastaanoton, *1492 – Paratiisin valloitus* (*1492: Conquest of Paradise*, 1992) ja *Legenda* (*Legend*, 1985) olivat suuria kaupallisia epäonnistumisia.

Scott on saanut kolme parhaan ohjauksen Oscar-ehdokkuutta, elokuvista *Thelma ja Louise*, *Gladiator* ja *Isku Mogadishuun*.

Yksityiselämä
-------------

Ridley Scottin kolme lasta Jake Scott (s. 1965), Luke Scott (s. 1968) ja tytär Jordan Scott (s. 1977/1978) ovat kaikki palkittuja mainoselokuvien ohjaajia. Pojat työskentelevät vuonna 1968 perustetun Ridley Scott Associates mainosfilmiyhtiön palveluksessa. Scott oli naimisissa toimittaja Felicity Heywoodin kanssa vuosina 1964-1975 ja vuosina 1979-1989 mainosalan johtaja Sandy Watsonin kanssa.

Hänen nykyinen kumppaninsa vuodesta 2000 lähtien on ollut costaricalaissyntyinen näyttelijätär Giannina Facio (s. 1955), joka on näytellyt mm. Gladiaattori elokuvassa päähenkilön vaimoa sekä Ridleyn Scottin elokuvissa vuodesta 1996 lähtien muutamaa poikkeusta lukuunottamatta. Scott ja Facio avioituivat vuonna 2015.

Filmografia
-----------

* *Kaksintaistelijat* (*The Duellists*, 1977)
* *Alien – kahdeksas matkustaja* (*Alien*, 1979)
* *Blade Runner* (1982)
* *Legenda* (*Legend*, 1985)
* *Erään murhan varjossa* (*Someone to Watch Over Me*, 1987)
* *Musta sade* (*Black Rain*, 1989)
* *Thelma ja Louise* (*Thelma and Louise*, 1991)
* *1492 – Paratiisin valloitus* (*1492: Conquest of Paradise*, 1992)
* *Myrskyn todistajat* (*White Squall*, 1996)
* *Sotilas Jane* (*G.I. Jane*, 1997)
* *Gladiator* (2000)
* *Hannibal* (2001)
* *Isku Mogadishuun* (*Black Hawk Down*, 2001)
* *Pelimiehet* (*Matchstick Men*, 2003)
* *Kingdom of Heaven – Taivas maan päällä* (*Kingdom of Heaven*, 2005)
* *A Good Year – Mainio vuosi* (*A Good Year*, 2006)
* *American Gangster* (2007)
* *Valheiden verkko* (*Body of Lies*, 2008)
* *Robin Hood* (2010)
* *Prometheus* (2012)
* *The Counselor* (2013)
* *Exodus: Gods and Kings* (2014)
* *Yksin Marsissa* (*The Martian*, 2015)
* *Alien: Covenant* (2017)
* *All the Money in the World* (2017)
* *The Last Duel* (2021)
* *House of Gucci* (2021)
* *Napoleon* (2023)
* *Gladiator 2* (2024)

Lähteet
-------

1. ↑  Ridley Scott, Allmovie. Viitattu 31.5.2015.
2. ↑  Queen knights Gladiator director *news.bbc.co.uk*.  8.7.2003. Viitattu 5.11.2023. (englanniksi)
3. ↑  Sir Ridley Scott honoured with Bafta Fellowship *BBC News*.  31.1.2018. Viitattu 5.11.2023. (englanniksi)
4. ↑  "Ridley Scott: England and Wales Birth Registration Index". Arkistoitu 10.3.2016. Family Search.org.
5. ↑  Hodgson, Barbara: "Who is Ridley Scott? Read our guide to the North East-born star as he receives top award". *Chronicle*, 16. helmikuuta 2018, Newcastle: chroniclelive.co.uk. Arkistoitu 20.7.2019.
6. 1 2 3 4  "Ten Things About... Ridley Scott". Digital Spy, 19. joulukuuta 2016. Arkistoitu 13.11.2018.
7. 1 2  Monahan, Mark: "Director Maximus", *The Daily Telegraph*, London, 20. syyskuuta 2003. Arkistoitu 21.6.2008.
8. ↑  Lewis, Maria: "Ridley Scott: Sexism is real, take it seriously". Daily Life, 18. joulukuuta 2016. Arkistoitu 17.8.2019.
9. ↑  Hiscock, John: "Ridley Scott: 'Why the hell would I want to go to Mars?". *The Telegraph*, 5.10.2015. Arkistoitu 10.1.2022.
10. ↑  "Film fans can watch Sir Ridley Scott's first movie for free". Hartlepool Mail, 13. tammikuuta 2016. Arkistoitu 11.1.2016.
11. 1 2 3 4 5  Ridley Scott | Biography, Movies, Alien, The Last Duel, & Facts | Britannica *www.britannica.com*.  13.10.2023. Viitattu 8.11.2023. (englanniksi)
12. ↑  Howe, David J. & Stammers, Mark & Walker, Stephen James: *The Handbook: The First Doctor — The William Hartnell Years 1963–1966*. Virgin Books, 1994, s. 61. ISBN 0-426-20430-1.
13. 1 2  Ridley Scott's Hovis advert is voted all-time favourite *The Independent*.  1.5.2006. Viitattu 5.11.2023. (englanniksi)
14. 1 2  Pendergast, Tom & Pendergast, Sara (toim.): *International Dictionary of Films and Filmmakers, Vol. 2: Directors, 4th edition*, s. 895. St. James Press, 2000. Teoksen verkkoversio (pdf) (viitattu 30.5.2015).  (Arkistoitu – Internet Archive)
15. ↑  Ridley Scott | Biography, Movies, Alien, The Last Duel, & Facts | Britannica *www.britannica.com*.  13.10.2023. Viitattu 5.11.2023. (englanniksi)
16. ↑  Jack Mathews: MOVIES : Regarding Ridley : For 15 years, Ridley Scott has dazzled us with expressive imagery. 'Every time you make a film, really you're making a novel,' says the director. *Los Angeles Times*.  4.10.1992. Viitattu 5.11.2023. (englanniksi)
17. ↑  USATODAY.com - Apple's '1984' Super Bowl commercial still stands as watershed event *web.archive.org*.  10.4.2011. Viitattu 5.11.2023.
18. ↑  Jordan Scott | Director, Writer, Stunts *IMDb*. Viitattu 5.11.2023. (englanniksi)
19. 1 2  A reel life: Jordan Scott | London Evening Standard *web.archive.org*.  29.7.2020. Viitattu 5.11.2023.
20. ↑  Mottram, James: "Ridley Scott: 'I'm doing pretty good, if you think about it'". *The Independent*, 3. syyskuuta 2010. Arkistoitu 11.11. 2012.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Ridley Scott**.
* Ridley Scott Internet Movie Databasessa. (englanniksi)
* Ridley Scott Elonetissä.

|  |  |  |  |
| --- | --- | --- | --- |
| 

| * n
* k
* m
Ridley Scottin ohjaamat elokuvat |
| --- |
|  |
| 
* *Kaksintaistelijat* (1977)
* *Alien – kahdeksas matkustaja* (1979)
* *Blade Runner* (1982)
* *Legenda* (1985)
* *Erään murhan varjossa* (1987)
* *Musta sade* (1989)
* *Thelma ja Louise* (1991)
* *1492 – Paratiisin valloitus* (1992)
* *Myrskyn todistajat* (1996)
* *Sotilas Jane* (1997)
* *Gladiator* (2000)
* *Hannibal* (2001)
* *Isku Mogadishuun* (2001)
* *Pelimiehet* (2003)
* *Kingdom of Heaven – Taivas maan päällä* (2005)
* *A Good Year – Mainio vuosi* (2006)
* *American Gangster* (2007)
* *Valheiden verkko* (2008)
* *Robin Hood* (2010)
* *Prometheus* (2012)
* *The Counselor* (2013)
* *Exodus: Gods and Kings* (2014)
* *Yksin Marsissa* (2015)
* *Alien: Covenant* (2017)

 |

 |

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Yhdysvallat
* Ruotsi
* Latvia
* Japani
* Tšekki
* Australia
* Korea
* Alankomaat
* Puola
* Portugali

 |
|  |
| Tieteilijät | 
* CiNii

 |
|  |
| Taiteenala | 
* Grammy Awards
* MusicBrainz
* Museum of Modern Art
* ULAN

 |
|  |
| Henkilöt | 
* Deutsche Biographie
* Trove
* Elonet

 |
|  |
| Muut | 
* SNAC
* IdRef

 |

 |